section_heading: Gospodarstvo
paragraph_text: Brend je lansiran 2002. godine i za više od deset godina postojanja postao je regionalni lider u proizvodnji higijenskih proizvoda. Violeta danas ostvaruje promet od 4,5 milijuna eura, a zapošljava oko 850 djelatnika<ref>https://www.youtube.com/watch?v=B9f8VWr1k0k i osim u zemlje regije, svoje proizvode izvozi i na tržište Europske unije, te u Libiju. Tvrtka svoje poslovnice ima i u Tomislavgradu, Sarajevu, Tuzli, Bihaću, Vitezu, Jelahu, Banjoj Luci, Trebinju, Zagrebu, Splitu, Rijeci, Vukovaru i Ljubljani. Violeta je 2011. otvorila i proizvodni pogon u Sv. Ivanu Zelini. Pogon je vrijedan 12 milijuna eura, a opremljen je tehnologijom koja je u ovom trenutku najkvalitetnija i najmodernija na svjetskom tržištu. Predviđeni godišnji kapacitet je oko 15 tisuća tona papira na godinu. Pokretanjem ove tvornice Violeta u narednih nekoliko godina planira zapošljavanje oko 200 djelatnika koji će raditi na poslovima u proizvodnji i distribuciji Violeta proizvoda u Hrvatskoj. U sastavu grupacije Violeta nalaze se i dva shopping centra Prodex, u Grudama i Tomislavgradu. U siječnju 2014. Violeta je u Grudama otvorila i tvornicu za proizvodnju šampona i deterdženata. Vrijednost investicije je 30 milijuna KM, a tvornica zapošljava oko 90 radnika.<ref>Violetina tvornica za proizvodnju šampona i deterdženata kreće sa radom: Novi proizvodi za domaće i strana tržišta.